sati provedenih na službenom putovanju podijeli s 24. Iznos neoporezive dnevnice koji isplaćuje Zaklada utvrđen je zakonima i pravilnicima o dohotku važećim u Republici Hrvatskoj. Dnevnica za putne troškove u inozemstvo obračunava se sukladno važećoj Odluci o visini dnevnice za službeno putovanje u inozemstvo za korisnike koji se financiraju iz sredstava državnog proračuna koju je donijela Vlada Republike Hrvatske. Članak 13. Dnevnica osobi upućenoj na službeno putovanje služi za pokriće troškova ručka i večere na službenom putovanju. Trošak doručka ne smatra se osiguranom prehranom i ne umanjuje iznos dnevnice. U slučaju da je na službenom putovanju u tuzemstvu ili inozemstvu osiguran jedan obrok (ručak ili večera), na teret poslodavca, neoporezivi iznos dnevnice koji se isplaćuje u novcu umanjuje se za 30% odnosno za 60% ako su osigurana dva obroka (ručak i večera). Smatrat će se da je osobi prehrana osigurana i ako je osiguran obrok (ručak i/ili večera):

- - u cijeni kotizacije za prisustvovanja seminarima, stručnim savjetovanjima i slično
- - u cijeni karte za putovanje brodom
- - u cijeni zrakoplovne putničke karte, zbog prekida putovanja ili
- - iz sredstava reprezentacije poslodavca.

Članak 14.

Dnevnica za službeno putovanje u inozemstvo obračunava se od trenutka prelaska granice Republike Hrvatske, do trenutka povratka na granicu Republike Hrvatske. Ako se za službeno putovanje u inozemstvo koristi zrakoplov, dnevnica za službeno putovanje u inozemstvo obračunava se 2 sata prije vremena predviđenog polijetanja zrakoplova iz posljednje zračne luke u Republici Hrvatskoj do vremena dolaska zrakoplova u prvu zračnu luku u Republici Hrvatskoj. Ako se službeno putuje u više zemalja, u odlasku se obračunava dnevnica utvrđena za stranu državu u kojoj počinje službeno putovanje, a u povratku dnevnica utvrđena za stranu državu u kojoj je službeno putovanje završeno. Za svako zadržavanje odnosno proputovanje kroz stranu državu koje traje duže od 12 sati obračunava se dnevnica za tu stranu državu, a svako zadržavanje u stranoj državi kraće od 12 sati dodaje se vremenu provedenom u idućoj državi u kojoj se provelo više od 12 sati.

Ako se jedno službeno putovanje odnosi na putovanje u tuzemstvo i inozemstvo, prvo se utvrđuje pravo na inozemnu dnevnicu, a nakon toga pravo na tuzemnu dnevnicu, uzimajući u obzir ukupan broj dana/sati provedenih na službenom putovanju. Ako je ukupno na putovanju osoba provela više od 8, odnosno više od 12 sati, a u inozemstvu manje od 8 sati, tada se isplaćuje pripadajuća tuzemna dnevnica uzevši u obzir ukupan broj sati provedenih na putovanju u tuzemstvu i inozemstvu. Ako se za službeno putovanje u inozemstvo koristi brod, dnevnica za službeno putovanje u inozemstvo obračunava se od trenutka polaska broda iz posljednjeg pristaništa u Republici Hrvatskoj do trenutka povratka broda u prvo pristanište u Republici Hrvatskoj. U slučaju da nerezident, odnosno fizička osoba koja u Republici Hrvatskoj nema ni prebivalište ni uobičajeno boravište službeno putuje u Republiku Hrvatsku, a za putovanje koristi zrakoplov, tuzemna dnevnica za službeno putovanje se obračunava 2 sata prije vremena predviđenog polijetanja zrakoplova za Republiku Hrvatsku te se računa do povratka u inozemnu zračnu luku.

4